b'\n_START_ARTICLE_\nSeq\xc3\xbc\xc3\xa8ncia pseudoaleat\xc3\xb2ria\n_START_SECTION_\nHist\xc3\xb2ria\n_START_PARAGRAPH_\nLa generaci\xc3\xb3 de nombres t\xc3\xa9 m\xc3\xbaltiples usos (principalment en estad\xc3\xadstica, simuladors i criptografia). Al principi els investigadors que necessitaven seq\xc3\xbc\xc3\xa8ncies de nombres aleatoris havien de generar-los ells mateixos mitjan\xc3\xa7ant daus, monedes, cartes, etc. o utilitzar taules de nombres aleatoris existents._NEWLINE_El primer intent de dotar als investigadors amb un subministrament de d\xc3\xadgits aleatoris va tenir lloc en 1927, quan el Cambridge University Press va publicar una taula de 41.600 d\xc3\xadgits desenvolupada per Leonard H. C. Tippet. En 1947 la RAND Corporation va generar una seq\xc3\xbc\xc3\xa8ncia de nombres a partir d\'una simulaci\xc3\xb3 electr\xc3\xb2nica d\'una roda de ruleta; els resultats van ser publicats en 1955 sota el t\xc3\xadtol A Million Random Digits with 100.000 Normal Deviates._NEWLINE_John von Neumann va ser un pioner en la investigaci\xc3\xb3 dels generadors de nombres aleatoris implementats en computadores. En 1951, Derrick Henry Lehmer invent\xc3\xa0 el generador congruencial lineal, utilitzat en un gran nombre de generadors pseudoaleatoris actuals. Amb la proliferaci\xc3\xb3 dels ordinadors, els algorismes de generaci\xc3\xb3 de nombres pseudoaleatoris van ser reempla\xc3\xa7ant les taules de nombres aleatoris, i els generadors de nombres aleatoris "reals" (generadors de nombres aleatoris per maquinari) s\xc3\xb3n utilitzats en molt rares ocasions.\n_START_SECTION_\nQuasi aleatori\n_START_PARAGRAPH_\nUna variable pseudoaleat\xc3\xb2ria \xc3\xa9s una variable que ha estat creada a trav\xc3\xa9s d\'un procediment determin\xc3\xadstic (per norma general un programa d\'ordinador o subrutina) el qual t\xc3\xa9 com entrada d\xc3\xadgits realment aleatoris. La cadena pseudoaleat\xc3\xb2ria resultant sol ser m\xc3\xa9s llarga que la cadena aleat\xc3\xb2ria original, per\xc3\xb2 menys aleat\xc3\xb2ria, \xc3\xa9s a dir, amb menys entropia._NEWLINE_Els generadors de nombres pseudoaleatoris s\xc3\xb3n \xc3\xa0mpliament utilitzats en camps tals com el modelatge per computadora, estad\xc3\xadstica, disseny experimental, etc. Algunes d\'aquestes seq\xc3\xbc\xc3\xa8ncies s\xc3\xb3n molt aleat\xc3\xb2ries per a ser \xc3\xbatils en aquestes aplicacions.\n_START_SECTION_\nPseudoaleat\xc3\xb2ria en la complexitat computacional\n_START_PARAGRAPH_\nA les ci\xc3\xa8ncies de la computaci\xc3\xb3, una distribuci\xc3\xb3 \xc3\xa9s pseudoaleat\xc3\xb2ria contra una classe d\'adversaris, si cap adversari de la classe pot distingir-la de la distribuci\xc3\xb3 uniforme, amb avantatge significatiu._NEWLINE_Aquesta noci\xc3\xb3 de pseudoaleatorietat s\'estudia a teoria de la complexitat computacional i t\xc3\xa9 aplicacions en criptografia.'